Franséisch Foussballnationalekipp
D'Franséisch Foussballnationalekipp vun de Männer, déi sougenannt Équipe Tricolore (nom franséische Fändel) oder kuerz Les Bleus wéinst den traditionell bloen Trikoten, ass eng vun deenen erfollegräichsten Nationalekippen am Foussball. Frankräich huet zweemol d'Foussball-Weltmeeschterschaft an zweemol d'Foussball-Europameeschterschaft gewonnen.

An der FIFA-Weltranglëscht läit d'Franséisch Nationalekipp op der Plaz 7 .

Geschicht 
De franséische Foussballdaachverband ass zanter 1919 d'Fédération Française de Football (FFF) a war 1954 ee vun de Grënnungsmembere vun der UEFA. Frankräich huet och fir d'éischt scho ganz fréi eng Weltmeeschterschaft ausgeriicht, nämlech d'WM 1938.

En éischte groussen internationalen Titel huet d'franséisch Nationalekipp allerdéngs eréischt an den 80er Jore gewonnen: Ënner der Féierung vum Michel Platini gouf d'Ekipp Tricolore op der EM 1984 am eegene Land Europameeschter, an ass op der WM 1982 a Spuenien an op der WM 1986 a Mexiko all Kéier d'Halleffinall komm. Nodeem de Kär vun dëse béiden Teams hir Carrière ofgeschloss hat, gouf et zunächst mol keen Erfolleg méi, a si hu béid Weltmeeschterschafts-Qualifikatiounen 1990 an 1994 verpasst.

Bei der WM 1998 am eegene Land gouf d'Ekipp Weltmeeschter. Als beschte Spiller vun dëser Zäit waren de Golkipp Fabien Barthez, Ofwierspiller a Kapitän Laurent Blanc souwéi den onverkennbare Regisseur Zinedine Zidane. An der Finall huet Frankräich déi favoriséiert brasilianesch Eelef mat 3:0 geschloen.

Frankräich huet säin Erfolleg dunn zwee Joer méi spéit confirméiere kënnen. Bei der EM 2000 an Holland an an der Belsch, hu si géint d'Italieenesch Foussballnationalekipp an der Finall mat 2:1 no Golden Goal gewonnen a sech den Titel geholl.

Participatioune un internationalen Turnéier

Foussball-Europameeschterschaft (sechsmol) 
 1. EM 1960 a Frankräich / 4. Plaz
 7. EM 1984 a Frankräich / Europameeschter
 9. EM 1992 a Schweden / Virronn
 10. EM 1996 an England / Halleffinall
 11. EM 2000 an der Belsch an Holland / Europameeschter
 12. EM 2004 a Portugal / Véirelsfinall

Foussball-Weltmeeschterschaft

Auszeechnungen/Titel 
 WM (1) - 1998
 EM (2) - 1984, 2000
 Foussball-Olympiagewënner (1) - 1984
 Konföderatiounen-Pokal (2) - 2001, 2003

Aktuelle Kader 

Golkipp: 
 Fabien Barthez (Olympique Marseille)
 Grégory Coupet (Olympique Lyon)
 Mickaël Landreau (FC Nantes)

Ofwier:
 Éric Abidal (Olympique Lyon)
 Jean-Alain Boumsong (Newcastle United)
 William Gallas (Chelsea London)
 Gaël Givet (AS Monaco)
 Franck Jurietti (Girondins Bordeaux)
 Anthony Réveillère (Olympique Lyon)
 Willy Sagnol (Bayern München)
 Lilian Thuram (Juventus Turin)

Mëttelfeld: 
 Alou Diarra (RC Lens)
 Vikash Dhorasoo (Paris Saint-Germain)
 Ludovic Giuly (FC Barcelona)
 Sidney Govou (Olympique Lyon)
 Claude Makélélé (Chelsea London)
 Florent Malouda (Olympique Lyon)
 Jérôme Rothen (Paris Saint-Germain)
 Patrick Vieira (Juventus Turin)
 Zinédine Zidane (Real Madrid)

Ugrëff:
 Nicolas Anelka (Fenerbahçe Istanbul)
 Djibril Cissé (FC Liverpool)
 Thierry Henry (Arsenal London)
 David Trézéguet (Juventus Turin)
 Sylvain Wiltord (Olympique Lyon)

Nationaltrainer 
Vun 1904 (1. offizielle Lännermatch) bis 1919 (Grënnung vum Daachverband FFF) gouf d'Nationalekipp vum Comité Français Interfédéral opgestallt. Gemeinsamen Training vun den Nationalspiller an domat d'Plaz vun engem Nationaltrainer waren zu där Zäit net nëmmen a Frankräich onbekannt. Vun 1919 bis 1964 gouf et zwar zäitweis Nationaltrainer am haitege Sënn, awer de Spill-Kader gouf fir all Lännermatch vun engem Selektiounskommitee vun der FFF festgeluecht, dee sech aus zwéin oder dräi "Techneschen Direkteren" zesummegesat huet an zu deenen zanter 1955 reegelméisseg och den eigentlechen Trainer gehéiert huet. Dowéinst gëtt den Nationaltrainer a Frankräich haut och nach als Selectionneur bezeechent.

Lëscht vun den Trainer 
A Klameren hanner dem Numm ass ëmmer d'Zuel vun den offizielle Lännermatcher wärend senger Amtszäit uginn.

 17. Mäerz 1955 - 5. Mai 1962: Albert Batteux (56)
 Oktober 1960 - Juli 1964 (ufanks mam Batteux): Georges Verriest (25)
 12. Juli 1964 - 3. September 1966: Henri Guérin (15)
 3. September 1966 - 20. Januar 1967: Jean Snella und José Arribas (4)
 22. Mäerz 1967 - 3. Juni 1967: Just Fontaine (2)
 17. September 1967 - 6. November 1968: Louis Dugauguez (9)
 2. Mäerz 1969 - 26. Mee 1973: Georges Boulogne (31)
 8. September 1973 - 15. November 1975: Stefan Kovacs (15)
 1. Januar 1976 - 27. Juni 1984: Michel Hidalgo (75)
 30. Juni 1984 - 22. Oktober 1988: Henri Michel (36)
 3. November 1988 - 2. Juli 1992: Michel Platini (29)
 9. Juli 1992 - 25. November 1993: Gérard Houllier (12)
 17. Dezember 1993 - 27. Juli 1998: Aimé Jacquet (53)
 27. Juli 1998 - 5. Juli 2002: Roger Lemerre (53)
 17. Juli 2002 - 30. Juni 2004: Jacques Santini (28)
 zanter dem 12. Juli 2004: Raymond Domenech (18 [bis dato])

Kuckt och 
 FIFA
 UEFA
 FIFA-Weltranglëscht

Um Spaweck 

 
Foussballnationalekippen